PRILOG

Predložak za godišnje izvješće o uspješnosti koje države članice podnose Komisiji o Fondu za azil, migracije i integraciju, kako je navedeno u članku 35. Uredbe (EU) 2021/1147

UTVRĐIVANJE

CCI Naslov Verzija Obračunska godina Datum odobrenja izvješća od strane odbora za praćenje

1. Uspješnost

1.1 Napredak u provedbi – članak 35. stavak 2. točka (a) Uredbe (EU) 2021/1147

Za svaki specifični cilj izvješćuje se o napretku u provedbi programa i postizanju ključnih etapa i ciljnih vrijednosti utvrđenih u njemu, uzimajući u obzir najnovije podatke za obračunsku godinu, kako je propisano člankom 42. Uredbe (EU) 2021/1060. To se odnosi na kumulativne podatke dostavljene do 31. srpnja godine koja prethodi godini u kojoj je izvješće podneseno.

U okviru svakog specifičnog cilja informacije o napretku trebale bi po mogućnosti biti strukturirane prema provedbenim mjerama, indikativnim mjerama i željenim ishodima utvrđenima u programu.

Opišite i sve poduzete korake i relevantne aktivnosti povezane s provedbom partnerstva u skladu s člankom 8. stavkom 2. Uredbe (EU) 2021/1060.

Ovdje umetnuti tekst. Najveća duljina: 7 000 znakova

1.2 Problemi koji utječu na uspješnost – članak 35. stavak 2. točka (b) Uredbe (EU) 2021/1147

Za svaki specifični cilj opišite sve probleme koji utječu na uspješnost programa tijekom obračunske godine i sve mjere poduzete za njihovo rješavanje.

Kad god je to moguće i relevantno, potičemo vas da pravite razliku među problemima koji se odnose na:

— nedovoljno izvješćivanje o postignućima (1),

— utvrđivanje cilja (2),

— postupovna kašnjenja i administrativne kapacitete (3),

— promjenu konteksta (4),

— osmišljavanje i/ili provedbu operacija (5),

— bilo koje drugo pitanje.

Opišite sve promjene strategije ili nacionalnih ciljeva ili sve čimbenike koji bi mogli dovesti do promjena u budućnosti, kao i izmjene koje su zbog tih promjena nastale u ciljnim vrijednostima procijenjenima u skladu s metodologijom za utvrđivanje okvira uspješnosti.

Uključite informacije o svim obrazloženim mišljenjima Komisije u vezi s postupcima zbog povrede na temelju članka 258. Ugovora o funkcioniranju Europske unije (UFEU) koja su povezana s provedbom Fonda.

Ovdje umetnuti tekst. Najveća duljina: 7 000 znakova

1.3 Posebne mjere ublažavanja

Prema potrebi, ukratko opišite kako su programske aktivnosti pridonijele ublažavanju učinaka svih naglih promjena u migracijskom pritisku koje su posljedica bilo kakvog nepredviđenog pogoršanja socioekonomske ili političke situacije u trećim zemljama. Kad god je to moguće, navedite količinu resursa preraspodijeljenih u tu svrhu te povezana ostvarenja i postignute rezultate.

Obratiti posebnu pozornost na aktivnosti koje se provode kako bi se ublažili učinci tih naglih promjena i čija postignuća možda nisu u potpunosti obuhvaćena zajedničkim pokazateljima ostvarenja i rezultata.

Ovdje umetnuti tekst. Najveća duljina: 4 000 znakova

1.4 Operativna potpora – članak 21. stavak 3. Uredbe (EU) 2021/1147

Ako je operativna potpora korištena tijekom obračunske godine, opišite kako se njome pridonijelo postizanju ciljeva fonda (6).

Ako ukupni kumulativni prihvatljivi trošak operativne potpore za operacije odabrane za potporu premašuje 15 % ukupnih sredstava dodijeljenih programu na kraju obračunske godine, objasnite razloge. Osim toga, ako postoji rizik od prekoračenja praga do kraja programskog razdoblja, opišite mjere predviđene za njegovo ublažavanje.

Ovdje umetnuti tekst. Najveća duljina: 4 000 znakova

1.5 Posebna djelovanja (7)

Opišite glavna postignuća svih posebnih djelovanja provedenih tijekom obračunske godine i način na koji su ona doprinijela postizanju ciljeva programa i stvaranju dodane vrijednosti Unije (8).

Opišite kako su pojedinačna djelovanja napredovala, kako u postupovnom (9) tako i u operativnom (10) smislu, te istaknite sve probleme koji utječu na njihovu uspješnost, posebno svaki rizik od iskorištavanja premalo sredstava.

Ako je relevantno, raščlanite te informacije po projektima. Ako se očekuje bilo kakvo odstupanje od izvornog plana, objasnite razloge za to, opišite sve poduzete mjere ublažavanja i navedite revidirani raspored.

Ovdje umetnuti tekst. Najveća duljina: 5 000 znakova

U tablicu u nastavku unesite pojedinosti o svim posebnim nacionalnim djelovanjima koja se provode u okviru programa. Izvješćivanje o posebnim transnacionalnim djelovanjima trebalo bi biti u skladu s odabranom opcijom izvješćivanja (11).

Posebni cilj Naziv/referentni broj djelovanja Korisnik Razdoblje provedbe Prihvatljivi troškovi (12) Prihvatljivi rashodi (13) Napredak u pogledu relevantnih zajedničkih pokazatelja i/ili pokazatelja za pojedine programe (14) Ostvarenje Rezultat

1.6 Preseljenje i premještanje – članak 35. stavak 2. točke (g) i (h) Uredbe (EU) 2021/1147

Navesti konsolidirane iznose za obračunsku godinu u tablici u nastavku.

Broj osoba prihvaćenih u okviru preseljenja Broj osoba prihvaćenih u okviru humanitarnog prihvata u skladu s člankom 19. stavkom 2. Uredbe (EU) 2021/1147 Broj ranjivih osoba prihvaćenih u okviru humanitarnog prihvata u skladu s člankom 19. stavkom 3. Uredbe (EU) 2021/1147 Broj podnositeljâ zahtjeva za međunarodnu zaštitu i korisnikâ međunarodne zaštite premještenih u Broj podnositeljâ zahtjeva za međunarodnu zaštitu i korisnikâ međunarodne zaštite premještenih iz

Prema potrebi, opišite sve ispravke ili promjene vrijednosti koje se šalju svake dvije godine putem modula za prijenos podataka u Sustavu za upravljanje fondovima u Europskoj uniji (SFC) i koje su navedene u prethodnoj tablici u konsolidiranim brojkama za obračunsku godinu.

Ovdje umetnuti tekst. Najveća duljina: 2 500 znakova

1.7 Tek 2024.: Nastavak projekata – članak 39. stavak 4. točka (e) Uredbe (EU) 2021/1147

Izvješće o svim projektima koji su nastavljeni nakon 1. siječnja 2021. i koji su odabrani i pokrenuti na temelju Uredbe (EU) br. 516/2014 Europskog parlamenta i Vijeća (15), u skladu s Uredbom (EU) br. 514/2014 Europskog parlamenta i Vijeća (16).

Ovdje umetnuti tekst. Najveća duljina: 4 000 znakova

2. Komplementarnost – članak 35. Stavak 2. Točka (c) Uredbe (EU) 2021/1147

Opišite komplementarnost i, prema potrebi, sinergije ostvarene tijekom obračunske godine između djelovanja koja se podupiru iz Fonda i potpore iz drugih fondova Unije, posebno instrumenata za vanjsko financiranje (17), Europskog socijalnog fonda plus (ESF+) ili njegovih prethodnika, Europskog fonda za regionalni razvoj (EFRR) – bilo u okviru cilja „Ulaganja za radna mjesta i rast” ili cilja „Europska teritorijalna suradnja”, – Fonda za unutarnju sigurnost (FUS) i Instrumenta za upravljanje granicama i vize (BMVI) (18).

Obratiti posebnu pozornost na:

— komplementarnost s instrumentima Unije za vanjsko financiranje za djelovanja poduzeta u trećim zemljama ili u vezi s njima, s naglaskom na aspektima koji su u skladu s načelima i općim ciljevima vanjske politike Unije, kao i

— upotrebu mehanizama za olakšavanje, kao što su postojeći organizacijski i postupovni aranžmani koji pomažu u postizanju sinergija i komplementarnosti, te svih mjera provedenih za njihovo poboljšanje u obračunskoj godini.

Prema potrebi opišite i komplementarnost aktivnosti koje se provode iz perspektive jačanja međuagencijske suradnje (19).

Ovdje umetnuti tekst. Najveća duljina: 6 000 znakova

3. Primjena pravne stečevine Unije, suradnja i solidarnost – članak 35. Stavak 2. Točka (d) Uredbe (EU) 2021/1147

Ukratko opišite kako je tijekom obračunske godine program pridonio provedbi pravne stečevine Unije (tijela prava Unije) u području azila, zakonitih migracija, integracije, vraćanja i nezakonitih migracija te relevantnih akcijskih planova, kao i suradnji i solidarnosti među državama članicama.

Ovdje umetnuti tekst. Najveća duljina: 4 000 znakova

4. Komunikacija i vidljivost – članak 35. Stavak 2. Točka (e) Uredbe (EU) 2021/1147

Opišite kako su djelatnosti povezane s komunikacijom i vidljivošću i provedene tijekom obračunske godine. Konkretno, opišite napredak postignut u pogledu ciljeva utvrđenih u komunikacijskoj strategiji koji se mjeri relevantnim pokazateljima i njihovim ciljnim vrijednostima. Prema potrebi opišite primjere dobre prakse koji se odnose na informiranje ciljnih skupina i/ili širenje i iskorištavanje rezultata projekata.

Ovdje umetnuti tekst. Najveća duljina: 4 000 znakova

Navedite poveznicu na internetski portal iz članka 46. točke (b) Uredbe (EU) 2021/1060 i, ako se razlikuje, na internetske stranice iz članka 49. stavka 1. te uredbe

5. Uvjeti koji omogućuju provedbu i horizontalna načela

5.1 Uvjeti koji omogućuju provedbu – članak 35. stavak 2. točka (f) Uredbe (EU) 2021/1147

Opišite kako je osigurano ispunjenje primjenjivih uvjeta koji omogućuju provedbu iz Priloga III. Uredbi (EU) 2021/1060 i njihova primjena tijekom obračunske godine, posebno u pogledu usklađenosti s Poveljom Europske unije o temeljnim pravima. Ako je relevantno, opišite sve promjene koje su utjecale na način na koji su ispunjeni uvjeti koji omogućuju provedbu, kako je predviđeno u članku 15. stavku 6. Uredbe (EU) 2021/1060.

Ovdje umetnuti tekst. Najveća duljina: 5 000 znakova

5.2 Usklađenost s horizontalnim načelima – članak 9. Uredbe (EU) br. 2021/1060

Opišite kako ste osigurali usklađenost s horizontalnim načelima utvrđenima u Uredbi o zajedničkim odredbama tijekom obračunske godine, posebno ravnopravnost žena i muškaraca te promicanje rodno osviještene politike, kao i izbjegavanje diskriminacije na temelju roda, rasnog ili etničkog podrijetla, vjere ili uvjerenja, invaliditeta, dobi ili seksualne orijentacije.

Ovdje umetnuti tekst. Najveća duljina: 5 000 znakova

6. Projekti u trećim zemljama ili u vezi s trećim zemljama – članak 35. Stavak 2. Točka i. Uredbe (EU) 2021/1147

Opišite sva djelovanja koja se provode u trećim zemljama ili u vezi s njima tijekom obračunske godine i kako ona stvaraju dodanu vrijednost Unije u postizanju ciljeva utvrđenih u okviru fonda. Navedite imena dotičnih trećih zemalja. Opišite kako djelovanja koje se podupiru iz Fonda nisu usmjerene na razvoj, služe interesu unutarnjih politika Unije i u skladu su s aktivnostima koje se poduzimaju unutar Unije. Prema potrebi navedite savjetovanja s Komisijom prije odobrenja projekta (članak 16. stavak 11. Uredbe (EU) 2021/1147).

Ovdje umetnuti tekst. Najveća duljina: 6 000 znakova

7. Sažetak – članak 35. Stavak 2. Uredbe (EU) 2021/1147

Dostavite sažetak odjeljaka od 1. do 6., koji će se prevesti i staviti na raspolaganje javnosti.

Sažetak sadržava najmanje sve točke navedene u članku 35. stavku 2. i po mogućnosti bi se trebao na njih nadovezati.

Potiče se upotreba natuknica, podebljanog teksta ili informativnih naslova kako bi zainteresirani dionici mogli lako utvrditi glavna postignuća programa i glavne probleme koji utječu na njegovu uspješnost.

Ovdje umetnuti tekst. Najveća duljina: 7 500 znakova

(1) To se odnosi na situaciju u kojoj postoji razlika između nominalne stope ostvarenja cilja koja se mjeri pokazateljima i stvarnog napretka u provedbi. Na primjer, nedovoljno izvješćivanje o ostvarenjima i rezultatima moglo bi biti posljedica problema s razvojem IT sustava, tekućih operacija za koje ostvarenja i rezultati još nisu prijavljeni, problema s prikupljanjem podataka koji dovode do sporog ili nepotpunog izvješćivanja itd.

(2) To se odnosi na situaciju u kojoj niska stopa ostvarenja cilja nije posljedica sporog napretka, već netočnog ili nerealističnog postavljanja ciljeva. Može uključivati iskustva stečena u vezi s uspostavom metodologije za utvrđivanje ciljeva, kao što su pogrešne ili nepotpune pretpostavke ili problemi s odabranim referentnim vrijednostima, te sve planirane promjene te metodologije.

(3) Na primjer, problemi povezani s natječajnim postupcima, problemi s revizijskim postupcima, problemi povezani s nedostatkom resursa na razini upravljačkog tijela, nepredviđeno kašnjenje u donošenju programa itd.

(4) To može uključivati, na primjer, društveno-gospodarske ili političke čimbenike, promjene u regulatornom kontekstu itd.

(5) Na primjer, problemi povezani s opsegom djelovanja (npr. kriteriji prihvatljivosti), mali interes korisnika ili sudionika, odstupanja u provedbi djelovanja itd.

(6) Ako je relevantno, navedite informacije obuhvaćene područjem primjene Uredbe (EU) 2021/1147 i dostupne kao rezultat schengenskih evaluacija provedenih u skladu s Uredbom Vijeća (EU) br. 1053/2013 od 7. listopada 2013. o uspostavi mehanizma evaluacije i praćenja za provjeru primjene schengenske pravne stečevine i stavljanju izvan snage Odluke Izvršnog odbora od 16. rujna 1998. o uspostavi Stalnog odbora za ocjenu i provedbu Schengena (SL L 295, 6.11.2013., str. 27.) i Uredbom Vijeća (EU) 2022/922 od 9. lipnja 2022. o uspostavi i funkcioniranju mehanizma evaluacije i praćenja za provjeru primjene schengenske pravne stečevine i stavljanju izvan snage Uredbe (EU) br. 1053/2013 (SL L 160, 15.6.2022., str. 1.).

(7) U slučaju posebnih djelovanja transnacionalne prirode područje primjene ovog odjeljka razlikuje se ovisno o raspodjeli uloga i odgovornosti između vodećih država članica i drugih država članica sudionica, kao i o odabiru metode izvješćivanja. To je opisano u obavijesti Komisije od 14. veljače 2022. – Transnacionalna posebna djelovanja u okviru Fonda za azil, migracije i integraciju (FAMI), Instrumenta za financijsku potporu u području upravljanja granicama i vizne politike (BMVI) i Fonda za unutarnju sigurnost (FUS) – sporazumi među partnerima (Ares (2022)1060102).

(8) Dodana vrijednost EU-a definira se kao rezultati koji premašuju ono što bi se postiglo samostalnim djelovanjem država članica.

(9) Na primjer, u vezi s aktivnostima nabave ili drugim poduzetim pripremnim koracima.

(10) Na primjer, u smislu ostvarenja, rezultata itd.

(11) Kako je navedeno u obavijesti Komisije od 14. veljače 2022. (Ares (2022)1060102).

(12) Ukupni prihvatljivi trošak odabranih operacija, kako je prijavljen Komisiji do 31. srpnja posljednje obračunske godine.

(13) Ukupni iznos prihvatljivih rashoda koji su korisnici prijavili upravljačkom tijelu do 31. srpnja posljednje obračunske godine.

(14) Ako posebna djelovanja predstavljaju dodatak prethodnim operacijama i ne postoje namjenski mehanizmi praćenja, o ostvarenjima i rezultatima izvješćuje se razmjerno.

(15) Uredba (EU) br. 516/2014 Europskog parlamenta i Vijeća od 16. travnja 2014. o uspostavi Fonda za azil, migracije i integraciju, o izmjeni Odluke Vijeća 2008/381/EZ i o stavljanju izvan snage odluka br. 573/2007/EZ i br. 575/2007/EZ Europskog parlamenta i Vijeća te Odluke Vijeća 2007/435/EZ (SL L 150, 20.5.2014., str. 168.).

(16) Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).

(17) Konkretno, npr. Instrument za susjedstvo, razvoj i međunarodnu suradnju – Globalna Europa i Instrument pretpristupne pomoći (IPA).

(18) Mogla bi biti relevantna i komplementarnost s drugim relevantnim fondovima EU-a (npr. Mehanizam za oporavak i otpornost, Erasmus+, Kreativna Europa, Kohezijski fond, Fond za pravednu tranziciju itd.).

(19) Poput suradnje na razini EU-a među državama članicama te između država članica i relevantnih tijela, ureda i agencija EU-a, kao i suradnje na nacionalnoj razini među nadležnim tijelima u svakoj državi članici.